Komission asetus (EY) N:o 1398/1999, annettu 28 päivänä kesäkuuta 1999, sokerialan varastointikustannusten tasaamiseksi suoritettavan maksun määrän vahvistamisesta markkinointivuodeksi 1999/2000



Virallinen lehti nro L 163 , 29/06/1999 s. 0039 - 0040



KOMISSION ASETUS (EY) N:o 1398/1999, annettu 28 päivänä kesäkuuta 1999, sokerialan varastointikustannusten tasaamiseksi suoritettavan maksun määrän vahvistamisesta markkinointivuodeksi 1999/2000 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81(1), sellaisena kuin se on viimeksi muutettuna komission asetuksella (EY) N:o 1148/98(2), ja erityisesti sen 8 artiklan 5 kohdan, sekä katsoo, että (1) asetuksen (ETY) N:o 1785/81 8 artiklan 1 kohdassa säädetään, että jäsenvaltioiden on korvattava sokerin ja siirappien varastointikustannukset kiinteämääräisinä, (2) neuvoston asetuksen (ETY) N:o 1358/77(3), sellaisena kuin se on viimeksi muutettuna asetuksella (ETY) N:o 3042/78(4), 6 artiklassa säädetään, että maksun määrä on yhteisön sokerin osalta laskettava jakamalla ennakoitavissa oleva korvausten yhteismäärä kyseisen markkinointivuoden aikana arvion mukaan myytävällä sokerin määrällä; mainittuun ennakoitavissa olevaan korvausten yhteismäärään on tarpeen mukaan lisättävä tai siitä vähennettävä edellisiltä markkinointivuosilta siirretyt määrät, (3) asetuksen (ETY) N:o 1785/81 8 artiklan 4 kohdassa säädetään, että neuvosto vahvistaa kuukausikorvauksen määrän samanaikaisesti kuin johdetut interventiohinnat; vuoden 1999/2000 kuukausikorvausta on syytä käyttää maksun laskemisperusteena, (4) asetuksen (ETY) N:o 1358/77 4 artiklan mukaisesti yhden kuukauden varastointikustannuksia korvattaessa huomioon otettava varastoitu määrä on kyseisen kuukauden alussa ja lopussa varastossa olevien määrien aritmeettinen keskiarvo; markkinointivuoden 1999/2000 kunkin kuukauden aikana varastossa olevat yhteisön sokerin määrät on mahdollista arvioida kyseisen markkinointivuoden alkaessa ennakoitavissa olevien varastojen, arvioidun kuukausituotannon ja saman kuukauden aikana todennäköisesti sisäiseen kulutukseen myytävien tai vietävien määrien perusteella; keskimääräisten kuukausivarastojen yhteenlaskettu määrä markkinointivuoden 1999/2000 aikana on mahdollista arvioida noin 95 miljoonaksi sokeritonniksi valkoisena sokerina ilmaistuna; yhteisön sokerin osalta maksettavien korvausten yhteismääräksi markkinointivuonna 1999/2000 voidaan näin ollen arvioida noin 314 miljoonaa euroa; ennakoitavissa oleva jäännös edellisiltä markkinointivuosilta voidaan arvioida 27 miljoonan euron suuruiseksi plusmerkkiseksi määräksi; sokerialan varastointikustannusten korvausjärjestelmän soveltamista koskevissa yksityiskohtaisissa säännöissä määrätään, että maksu on vahvistettava 100 kilogrammalle valkoista sokeria; markkinointivuoden 1999/2000 aikana sisäiseen kulutukseen tai vientiin myytävä yhteisön sokerin määrä on mahdollista arvioida noin 14 miljoonaksi sokeritonniksi valkoisena sokerina ilmaistuna; maksun määrä yhteisön sokerin osalta on näin ollen 2,00 euroa 100 kilogrammalta valkoista sokeria, ja (5) tässä asetuksessa säädetyt toimenpiteet ovat sokerin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (ETY) N:o 1785/81 8 artiklan 2 kohdan toisessa alakohdassa tarkoitetun maksun määräksi markkinointivuodeksi 1999/2000 vahvistetaan 2,00 euroa 100 kilogrammalta valkoista sokeria. 2 artikla Tämä asetus tulee voimaan 1 päivänä heinäkuuta 1999. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä kesäkuuta 1999. Komission puolesta Franz FISCHLER Komission jäsen (1) EYVL L 177, 1.7.1981, s. 4. (2) EYVL L 159, 3.6.1998, s. 38. (3) EYVL L 156, 25.6.1977, s. 4. (4) EYVL L 361, 23.12.1978, s. 8.